हमने विदेशी शासकों को हटाकर अपने शासन स्थापित किये और स्वतंत्रता पर मान करते हुए स्वतंत्रता दिवस और गणतंत्रता दिवस मनाते है। लेकिन हमारी गुलामी रीति-रिवाजों, सांप्रदायिकता, जातिवाद, भाषा क्षेत्रवाद, आदि की है, यह गुलामी आज भी मौजूद है और इससे स्वतंत्रता हासिल करने के लिए कोई गंभीर प्रयास नहीं किये गए है, लेकिन भारतीयों की ऐसी बुराइयों के प्रति गुलामी बढ़ती जा रही है। इतनी ज्यादा साम्प्रदायिकता, जातिवाद आजादी प्राप्त करने के समय नहीं थी जो आज लोगों में पायी जाती है। लगभग सभी व्यक्ति हिंदू या मुस्लिम या सिख या ईसाई, छोटी या बड़ी श्रेणी या जाति से संबंधित हो गये हैं, लेकिन उनके अंदर भारतीय होने का गौरव समाप्त हो रहा है। मनुष्य उस दिन स्वतंत्र माना जाएगा जिस दिन उसकी मानसिकता मानवता की दुश्मन जैसी बुराई से वह स्वतंत्रता पाने में वह सफल होगा। जिस तरह की स्वंतंत्रता अकादमिक संसार में पढ़ाई जाती है उस तरह की स्वतंत्रता को राजनीतिक स्वतंत्रता कहा जाता है। हम इसकी व्याख्या निम्नलिखित शीर्षकों के साथ कर सकते हैं।